**Izziņa par atzinumos sniegtajiem iebildumiem**

# Ministru kabineta noteikumu projekts “Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai””

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| - |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| **Datums** | 29.01.2020.-03.02.2020. |
| **Saskaņošanas dalībnieki** | Tieslietu ministrija  Finanšu ministrija |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija  Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. Izteikt 2. punktu šādā redakcijā:  “2. Atbalsts 2020. gadā ietver finansējumu 8 805 784 *euro* apmērā šādiem atbalsta pasākumiem: …”. | **Finanšu ministrija**  1. Neatbalstām noteikumu projekta 1.punktā noteikto kopējo valsts atbalsta apmēru, ievērojot to, ka tas attiecībā pret 2019.gadu ir palielināts par 85 294 *euro*, to pārdalot no 2020.gadā Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam paredzētā papildus finansējuma. Norādām, ka 2020.gadā Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” finansējums paredzēts 36 794 561 *euro* apmērā, no kura valsts atbalstam 2020.gadam paredzētais papildu finansējums 28 074 071 *euro* apmērā tika apstiprināts Ministru kabineta 2019.gada 20.augusta sēdē (prot. Nr.35 26.§ 16.punkts) un precizēts Ministru kabineta 2019.gada 17.septembra sēdē (prot. Nr.42 34.§ 12.1.1.apakšpunkts) pasākumiem, lai nodrošinātu Eiropas Komisijas Kopējās lauksaimniecības politikas stratēģiskā plāna regulas priekšlikumu par dalībvalstu iespēju nodrošināt papildu finansējumu vienlīdzīgāku konkurences apstākļu nodrošināšanai ar citām Eiropas Savienības dalībvalstīm. Attiecīgi, ievērojot 2020.gada budžeta sagatavošanas procesā pieņemtos iepriekš minētos Ministru kabineta lēmumus, noteikumu projekta izpildei Zemkopības ministrijas budžetā pieejamais finansējums ir 8 720 490 *euro*. Ņemot vērā minēto, lūdzam precizēt noteikumu projekta 1.punktu un anotācijas III sadaļā sniegto informāciju. | Ņemts vērā. | 1. Izteikt 2. punktu šādā redakcijā:  “2. Atbalsts 2020. gadā ietver finansējumu 8 720 490 *euro* apmērā šādiem atbalsta pasākumiem: …”. |
| 2. | 1. Izteikt 2. punktu šādā redakcijā:  “2. Atbalsts 2020. gadā ietver finansējumu 8 805 784 *euro* apmērā šādiem atbalsta pasākumiem:  2.1. lopkopības attīstībai – 6 104 019 *euro*….” | 2. Lūdzam pārskatīt un precizēt noteikumu projekta 1.punktā paredzēto valsts atbalsta apmēru pasākumam “Lopkopības attīstība” un tā apakšpasākumiem, ievērojot Ministru kabineta 2019.gada 20.augusta sēdē (prot. Nr.35 26.§ 15.punkts) atbalstīto Zemkopības ministrijas priekšlikumu 2020.gadā un turpmāk ik gadu pārdalīt finansējumu 94 206 apmērā no pasākuma “Atbalsts lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskās organizācijās” uz pasākumu “Atbalsts lopkopības attīstībai”. Šobrīd noteikumu projektā paredzēts, ka pasākumā “Lauku un lauksaimnieku biedrību un nodibinājumu savstarpējās sadarbības veicināšana un dalība starptautiskajās organizācijās” atbalsta finansējums ir samazināts par 94 206 *euro*, tomēr tas nav pārdalīts uz pasākumu “Lopkopības attīstība”, ņemot vērā, ka šajā pasākumā atbalsta finansējuma apmērs salīdzinājumā ar 2019.gadā plānoto ir samazinājies par 3 176 *euro*. | Ņemts vērā.  Zemkopības ministrija ir ņēmusi vērā Ministru kabineta 2019.gada 20.augusta sēdē (prot. Nr.35 26.§ 15.punkts) nolemto, tomēr finansējuma sadalē ir ieviestas nelielas korekcijas, lai nodrošinātu to, ka valsts finansējums tiek izmantots mērķtiecīgi un tādā apmērā, kādā tas pašlaik ir nepieciešams attiecīgajās jomās.  Lopkopības nozarei paredzētais finansējums 2020.gadā nesasniedz plānoto 94 206 *euro* palielinājumu salīdzinājumā ar 2019.gadu, jo:  1) pasākumā “lopkopības attīstībai” jau 2019.gada beigās bija iespējams pārdalīt finansējumu starp apakšpasākumiem, tāpēc ka palika neizmantoti finanšu līdzekļi cūkkopības nozares ciltsdarba pasākumiem. Lielākajai daļai no šiem apakšpasākumiem, kuros tika palielināts finansējums, tas arī 2020.gadā tika saglabāts 2019.gada beigās piešķirtajā apmērā (ciltsdarba pasākumiem piensaimniecības nozarē, ciltsdarba pasākumiem netradicionālajās nozarēs, dzīvnieku līķu savākšanai, transportēšanai, pārstrādei un likvidēšanai), taču finansējums samazināts biškopības nozares attīstībai, jo nozarei paredzēts finansējums Latvijas biškopības programmā 2020.–2022.gadam (2020.gadā 415 000 *euro* apmērā);  2) izvērtējot prioritātes, 2020.gadā pieejamais finansējums no pasākuma “lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskajās organizācijās” tika pārdalīts selekcijas materiāla novērtēšanai integrēto un bioloģiskās lauksaimniecības kultūraugu audzēšanas tehnoloģiju ieviešanai (turpmāk – augu selekcija).  Ievērojot straujās klimata pārmaiņas, pārtikas ilgtspējas un ražotāju konkurētspējas nodrošināšanai ir būtiski selekcionēt šķirnes, kas ir piemērotas klimata pārmaiņām, piemēram, ir ne vien sausumizturīgas, bet arī piemērotas tieši Latvijā raksturīgajām gaisa temperatūrām, augsnei u.c. faktoriem. Tāpat, ņemot vērā Eiropā pastāvošo tendenci augu aizsardzības līdzekļu lietošanas samazināšanā un bioloģiskās lauksaimniecības attīstībā, nepieciešams selekcionēt pret slimībām un kaitēkļiem izturīgas šķirnes.  Pašlaik augu selekcijas darbam Latvijā ir kritiski mazs finansējums, un nozares dzīvotspējai ir vitāli svarīgi paaugstināt valsts atbalsta finansējumu. Selekcijas darbā ir jāiesaista daudz zinošu speciālistu, bet bez finansējuma speciālisti izvēlas pamest šo darbu. Augu selekcijas darba trūkums rada draudus, ka lauksaimniecības nozares konkurētspēja Latvijā var būtiski samazināties. | 1. Izteikt 2. punktu šādā redakcijā:  “2. Atbalsts 2020. gadā ietver finansējumu 8 720 490 *euro* apmērā šādiem atbalsta pasākumiem:  2.1. lopkopības attīstībai – 6 104 019 *euro*….” |
| 3. | - | **Finanšu ministrija**  3. Ievērojot to, ka Ministru kabineta 2013.gada 17.decembra noteikumi Nr.1524 "Noteikumi par valsts atbalstu lauksaimniecībai"" (turpmāk – MK noteikumi) paredz, ka atbalstu saskaņā ar Komisijas 2013. gada 18. decembra Regulu (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) ir tiesīgs piešķirt ne tikai noteikumu projekta 8.punktā minētais Lauku atbalsta dienests, bet līdzfinansējumu dalībai izstāžu kopstendā saskaņā ar Komisijas regulu Nr. 1407/2013 piešķir arī Agroresursu un ekonomikas institūts, lūdzam papildināt noteikumu projektu ar nosacījumiem, kas ievērojami Agroresursu un ekonomikas institūtam, piešķirot atbalstu saskaņā ar Komisijas regulu Nr. 1407/2013. Vienlaikus lūdzam attiecināt MK noteikumu 10.1 punktā ietverto atbalsta atgūšanas pienākumu arī uz Agroresursu un ekonomikas institūtu. | Ņemts vērā. | 53. Papildināt 151.1 punktu aiz vārda “prasības” ar vārdiem “un nodrošinot šo noteikumu 8.4., 8.5.2., 8.5.3., 8.6., 8.14. un 8.15. apakšpunktā, kā arī 10.1 punktā minēto *de minimis* atbalsta prasību izpildi attiecībā uz atbalsta piešķiršanu, datu glabāšanu un valsts atbalsta atmaksu”.  60. Papildināt 200.punktu aiz vārda un skaitļa “regulu 1408/2013” ar vārdiem “nodrošinot šo noteikumu 8.4., 8.5.2., 8.5.3., 8.6., 8.14. un 8.15. apakšpunktā, kā arī 10.1 punktā minēto *de minimis* atbalsta prasību izpildi attiecībā uz atbalsta piešķiršanu, datu glabāšanu un valsts atbalsta atmaksu”.  7. Papildināt 10.1 punktu aiz vārdiem “Lauku atbalsta dienestam” ar vārdiem “Valsts augu aizsardzības dienestam vai Agroresursu un ekonomikas institūtam”. |
| 4. | 8.2 Pretendents lēmumu par visu veidu piešķirto atbalstu glabā 10 gadus no atbalsta piešķiršanas dienas. | 4. Ievērojot to, ka ne vienmēr atbalsta pretendents būs arī *de minimis* atbalsta saņēmējs, lūdzam izskatīt iespēju precizēt spēkā esošo MK noteikumu 8.2 apakšpunktu, nosakot, ka *de minimis* atbalsta saņēmējs, informāciju par tam piešķirto *de minimis* atbalstu glabā atbilstoši Komisijas regulas Nr. 1407/2013 6.panta 4.punktā noteiktajam. | Ņemts vērā.  Papildus iekļauta prasība par atbalsta glabāšanu atbilstoši regulai Nr.1408/2013. | 6. Papildināt 8.2 punktu ar otro teikumu šādā redakcijā:  “*De minimis* atbalsta saņēmējs informāciju par tam piešķirto *de minimis* atbalstu glabā 10 gadus saskaņā ar regulas Nr. 1407/2013 6.panta 4.punktu vai regulas Nr.1408/2013 6.panta 4.punktu.” |
| 5. | 15. Aizstāt 38.12. apakšpunktā vārdus un skaitli “kārtējā gada 15. decembrim” ar vārdiem un skaitli “nākamā gada 10. janvārim”.  23. Aizstāt 64.2. apakšpunktā vārdus un skaitli “kārtējā gada 1. decembrim” ar vārdiem un skaitli “nākamā gada 10. janvārim”.  25. Aizstāt 70.22. apakšpunktā vārdus un datumu “kārtējā gada 1. decembrim” ar vārdiem un datumu “nākamā gada 10. janvārim”. | 5. Lūdzam papildināt anotācijas I sadaļas 2.punktu ar skaidrojumu par noteikumu projekta 15., 23. un 25.punktā noteiktajiem precizējumiem termiņos, kā saistībā ar termiņa pagarināšanu līdz nākamā gada 10. janvārim tiks nodrošināts, ka atbalsta pasākumos neveidosies līdzekļu neizpilde kārtējā gada ietvaros. | Ņemts vērā. | Skatīt precizētās anotācijas I sadaļas 2.punktu. |
| 6. | 180. Atbalsts 228 400 *euro* paredzēts nevalstiskajai organizācijai, ja:  188.1. nevalstiskā organizācija atbilst šo noteikumu 176.1. un 176.2. apakšpunktā noteiktajām prasībām un apvieno vismaz 40 lauksaimniecības nozari pārstāvošu nevalstisko organizāciju;  180.2. nevalstiskā organizācija nodrošina:  180.2.1. normatīvajos aktos par lauksaimniecības un lauku attīstību noteikto sadarbību ar Zemkopības ministriju, veidojot un īstenojot kopēju lauksaimniecības politiku;  180.2.2. lauksaimnieku interešu pārstāvēšanu Eiropas Savienības institūcijās;  180.2.3. sadarbību ar nevalstiskajām organizācijām, kuras nav šīs nevalstiskās organizācijas biedri un ar kurām atbilstoši to kompetencei ir noslēgti sadarbības līgumi;  180.3. nevalstiskās organizācijas iesniegtais projekts atbilst šo noteikumu 176.4. apakšpunktā minētajiem uzdevumiem.  182.2 Atbalsts 40 000 *euro* paredzēts nevalstiskajai organizācijai, kas apvieno pārstrādes nozares biedrības vai nodibinājumus un mazos un vidējos ražošanas uzņēmumus pārtikas pārstrādes jomā, ja:  182.21. nevalstiskā organizācija vismaz piecus gadus ir reģistrēta biedrību un nodibinājumu reģistrā;  182.22. nevalstiskā organizācija apvieno vismaz 30 biedru;  182.23. nevalstiskā organizācija nodrošina Latvijas pārtikas pārstrādes nozares ilgtermiņa attīstību un nozares interešu pārstāvību Zemkopības ministrijā saskaņā ar noslēgto sadarbības līgumu un ir atbildīga par Pārtikas produktu kvalitātes klastera darbību Latvijā;  182.24. nevalstiskās organizācijas iesniegtais projekts atbilst šādiem uzdevumiem:  182.24.1. nacionālā līmenī informēt pārtikas pārstrādes nozares pārstāvjus par iespējām valsts un Eiropas atbalsta politikas veidošanā, kā arī iesaistīt pārtikas pārstrādes nozares pārstāvjus minētās politikas veidošanā;  182.24.2. apzināt, izpētīt un izplatīt pārtikas pārstrādes nozares pārstāvju viedokli par nozares vajadzībām;  182.24.3. piedalīties Zemkopības ministrijas darba grupās un komitejās;  182.24.4. sagatavot priekšlikumus un sniegt atzinumus par politikas plānošanas dokumentiem un normatīvajiem aktiem pārtikas pārstrādes jomā. | 6. Lūdzam anotācijas I sadaļas 2.punktā skaidrot, vai un kā noteikumu projekta izstrādē ir ņemts vērā Valsts kontroles veiktajā revīzijā Nr.2.4.1.-14/2018 “Vai lauksaimniecības, meža un zivsaimniecības nozares nevalstiskajām organizācijām piešķirtie budžeta līdzekļi ir izmantoti lietderīgi?” izteiktais ieteikums Zemkopības ministrijai pārvērtēt lauksaimniecības nozares nevalstisko organizāciju finansēšanas kārtību, lai nodrošinātu mērķtiecīgu, vienlīdzīgu un atklātu finansējuma piešķiršanu un izlietojumu. Vēršam uzmanību, ka noteikumu projekta 48.punktā, kas paredz izteikt spēkā esošo MK noteikumu 4.2. apakšnodaļu jaunā redakcijā, 180. punktā un 182.2 apakšpunktā divām nevalstiskajām organizācijām paredzēta lielāka atbalsta summa un šīs organizācijas netiek vērtētas pēc 52.1 pielikumā noteiktajiem kritērijiem, kā arī no noteikumu projekta izriet, ka uz tām neattiektos 179.2.1. apakšpunktā minētais nosacījums, attiecīgi nav iespējams gūt pārliecību, ka noteikumu projektā attiecībā uz nevalstiskajām organizācijām ir paredzēti vienlīdzīgi un skaidri finansējuma piešķiršanas kritēriji. | Ņemts vērā.  Atbilstoši Valsts kontroles ieteikumiem noteikumu projektā ietverti lauksaimnieku nevalstisko organizāciju atbilstības kritēriji, atbalstāmie pasākumi, finansējuma piešķiršanas kritēriji un pārskatu iesniegšanas kārtība (tostarp attiecībā uz 180. un 182.2 punktā minētajām organizācijām). | Skatīt precizētās anotācijas I sadaļas 2.punktu. |
| 7. | 46. Svītrot 142.1. apakšpunktu.  47. Svītrot 162.1.5. apakšpunktu. | 7. Lūdzam papildināt anotācijas I sadaļas 2.punktu ar papildu skaidrojumu saistībā ar noteikumu projekta 46. un 47. punktā paredzēto, kāpēc turpmāk nav nepieciešama Lauku atbalsta dienesta kontrole attiecīgi trīs vai piecus gadus pēc atbalsta saņemšanas. | Ņemts vērā. | Skatīt precizētās anotācijas I sadaļas 2.punktu. |
| 8. | - | 8. Lūdzam precizēt anotācijas I sadaļas 2.punktā skaidrojumu par atbalsta pasākuma “Pārtikas kvalitātes shēmas” finansējuma izmaiņām, ņemot vērā, ka tā finansējuma apmērs salīdzinājumā ar 2019.gadam piešķirto finansējumu (spēkā esošo regulējumu) ar noteikumu projektu tiek samazināts, nevis palielināts. | Ņemts vērā.  Pretendenti, kas atbalstu saņem atbilstoši regulai Nr. [702/2014](http://eur-lex.europa.eu/eli/reg/2014/702/oj/?locale=LV), to var saņemt tikai piecus gadus. Tādējādi daļa pretendentu 2020.gadā vairs šo atbalstu nevarēs saņemt, bet jaunu ražotāju skaits tik strauji nepalielinās. Tāpēc prognozējams, ka atbalsta pretendentu loks nedaudz samazināsies. Ņemot vērā iepriekšminēto un izvērtējot prioritātes (nepieciešamību palielināt finansējumu augu selekcijai), finansējums pasākumam “Pārtikas kvalitātes shēmas” 2020.gadā noteikts nevis 2019.gada apmērā, bet gan samazināts par 77 376 *euro*. | Skatīt precizētās anotācijas I sadaļas 2.punktu. |
| 9. | Skatīt anotācijas III sadaļu. | 9. Lūdzam precizēt anotācijas III sadaļā ailē "Turpmākie trīs gadi" pie izmaiņām, salīdzinot ar vidēja termiņa budžeta ietvaru, norādītos gadus atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 32. punktā noteiktajam. | Ņemts vērā. | Skatīt precizētās anotācijas III sadaļu. |
| 10. | 2. Papildināt 7. punktu ar 7.3. apakšpunktu šādā redakcijā:  “7.3. pretendentam, uz kuru attiecas Komisijas 2014. gada 25. jūnija Regulas (EK) Nr. [702/2014](http://eur-lex.europa.eu/eli/reg/2014/702/oj/?locale=LV), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, (Eiropas Savienības Oficiālais Vēstnesis, 2014. gada 1. jūlijs, Nr. L 193) 1. panta 5. punktā noteiktais Eiropas Komisijas atgūšanas rīkojums.” | **Tieslietu ministrija**  1. Noteikumu projekta 2. punkts paredz papildināt Ministru kabineta 2013. gada 17. decembra noteikumu Nr. 1524 “Noteikumi par valsts atbalstu lauksaimniecībai” (turpmāk – Noteikumi) 7. punktu ar jaunu 7.3. apakšpunktu, nosakot, ka atbalstu nepiešķir pretendentam, uz kuru attiecas Komisijas 2014. gada 25. jūnija Regulas (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, (turpmāk – regula Nr.702/2014) 1. panta 5. punktā noteiktais Eiropas Komisijas atgūšanas rīkojums.  Vēršam uzmanību, ka regula Nr. 702/2014, tai skaitā tās 1. pants, paredz arī virkni citu gadījumu, kad atbalsta piešķiršana nav pieļaujama. Ievērojot minēto, lūdzam skaidrot, kāpēc noteikumu projektā tiek iezīmēts tikai attiecīgās regulas 1. panta 5. punktā minētais ierobežojums, un vai noteikumu projekta 2. punktā paredzētā tiesību norma nesašaurina regulas Nr. 702/2014 piemērošanu kopumā. Nepieciešamības gadījumā lūdzam noteikumu projekta 2. punktu svītrot. | Ņemts vērā.  Lai varētu piešķirt valsts atbalstu noteiktā lauksaimniecības jomā atbilstoši regulai Nr.702/2014, Latvijai Eiropas Komisijā ir jāiesniedz kopsavilkuma informācija par atbalsta noteikumiem. Eiropas Komisija ir norādījusi, ka noteikumos, kuros paredzēts, ka atbalstu izmaksā atbilstoši regulai Nr.702/2014, ir jāiekļauj norma par atbalsta nepiešķiršanu pretendentam, uz kuru attiecas regulas Nr.702/2014 1.pantā 5.punktā minētais atgūšanas rīkojums.  Lai varētu saskaņot noteikumos Nr.1524 minētos atbalsta pasākumus ar Eiropas Komisiju un izmaksāt lauksaimniekiem atbalstu, noteikumu projekta 2.punkts nav svītrots. | 2. Papildināt 7. punktu ar 7.3. apakšpunktu šādā redakcijā:  “7.3. pretendentam, uz ko attiecas Komisijas 2014. gada 25. jūnija Regulas (EK) Nr. [702/2014](http://eur-lex.europa.eu/eli/reg/2014/702/oj/?locale=LV), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, (Eiropas Savienības Oficiālais Vēstnesis, 2014. gada 1. jūlijs, Nr. L 193) 1. panta 5. punktā noteiktais Eiropas Komisijas atgūšanas rīkojums.” |
| 11. | 175. Atbalstu sniedz saskaņā ar regulu Nr. [702/2014](http://eur-lex.europa.eu/eli/reg/2014/702/oj/?locale=LV), daļēji sedzot nevalstiskās organizācijas izmaksas darbības kvalitātes paaugstināšanai un kapacitātes stiprināšanai. | 2. Noteikumu projekta 48. punktā jaunā redakcijā tiek izteikta Noteikumu 4.2. nodaļa, tai skaitā tās 175. punkts, paredzot, ka “Atbalstu sniedz saskaņā ar regulu Nr. 702/2014, daļēji sedzot nevalstiskās organizācijas izmaksas darbības kvalitātes paaugstināšanai un kapacitātes stiprināšanai”. Lūdzam tiesiskās skaidrības nolūkos precizēt nosacījumu “*daļēji sedzot nevalstiskās organizācijas izmaksas darbības kvalitātes paaugstināšanai un kapacitātes stiprināšanai*”, piemēram, nosakot, ka šādas izmaksas tiek segtas Noteikumos (to 4.2. nodaļā) paredzētajā apmērā. Pretējā gadījumā nosacījums par daļēju izmaksu segšanu ir pārprotams, jo īpaši tāpēc, ka tas iekļauts vienībā, kas atsaucas uz valsta atbalsta sniegšanas nosacījumiem atbilstoši Eiropas Savienības regulai. | Ņemts vērā. | 175. Atbalstu sniedz saskaņā ar regulu Nr. [702/2014](http://eur-lex.europa.eu/eli/reg/2014/702/oj/?locale=LV), sedzot nevalstiskās organizācijas izmaksas darbības kvalitātes paaugstināšanai un kapacitātes stiprināšanai. |
| 12. | 180.6 Šo noteikumu 176., 180. un 182.2 punktā minētā nevalstiskā organizācija:  180.61. līdz kārtējā gada 1. augustam Lauku atbalsta dienestā iesniedz starppārskatu par kārtējo darbu izpildi (52.3 pielikums);  180.62. līdz kārtējā gada 10. decembrim Lauku atbalsta dienestā iesniedz gala pārskatu par projekta izpildi (52.4 pielikums) un izdevumu samaksu apliecinošu dokumentu kopijas atbilstoši izdevumu tāmei. | 3. Lūdzam precizēt noteikumu projekta 48. punktā izteikto vienību numerāciju, aizstājot skaitli “180.6” ar skaitli “182.6”. Vēršam uzmanību, ka pašreizējā redakcijā vienību numerācija ir kļūdaina. | Ņemts vērā. | 182.6 Šo noteikumu 176., 180. un 182.2 punktā minētā nevalstiskā organizācija:  182.61. līdz kārtējā gada 1. augustam Lauku atbalsta dienestā iesniedz starppārskatu par kārtējo darbu izpildi (52.3 pielikums);  182.62. līdz kārtējā gada 10. decembrim Lauku atbalsta dienestā iesniedz gala pārskatu par projekta izpildi (52.4 pielikums) un izdevumu samaksu apliecinošu dokumentu kopijas atbilstoši izdevumu tāmei. |
| 13. | - | 4. Saskaņā ar noteikumu projekta 30.2. apakšpunktu programmas apsaimniekotājam ir tiesības vienpusēji uzteikt projekta līgumu, ja projekta mērķis nav sasniegts atbilstoši projekta līgumā noteiktajam. Vēršam uzmanību, ka atbilstoši noteikumu projekta 5. punktā minētajam programmas mērķa sasniedzamie rezultāti ir noteikti noteikumu projekta pielikumā. Ievērojot minēto, lūdzam izvērtēt nepieciešamību precizēt notiekumu projekta 30.2. apakšpunktu.  Papildus minētajam lūdzam precizēt noteikumu projekta pielikuma nosaukumu atbilstoši noteikumu projekta 5. punktā lietotajai frazeoloģijai. | Noteikumu projektā un Ministru kabineta 2013. gada 17. decembra noteikumos Nr. 1524 “Noteikumi par valsts atbalstu lauksaimniecībai” nav atrodami iebildumā minētie punkti un tēma. | - |
| 14. | - | 5. Lūdzam izvērtēt noteikumu projekta 34. punktu, nepieciešamības gadījumā svītrojot vārdus “tās nolikumā noteiktajā kārtībā”. Vēršam uzmanību, ka ārējos normatīvajos aktos neietver atsauces uz zemāka juridiskā spēka tiesību aktos noteiktu regulējumu. | Noteikumu projektā un Ministru kabineta 2013. gada 17. decembra noteikumos Nr. 1524 “Noteikumi par valsts atbalstu lauksaimniecībai” nav atrodami iebildumā minētie punkti un tēma. | - |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ligija Ozoliņa

|  |
| --- |
| (par projektu atbildīgās amatpersonas vārds un uzvārds) |
| ZM Lauku attīstības atbalsta departamenta  Valsts atbalsta plānošanas nodaļas  Vecākā referente |
| (amats) |
| Tel. 67027301 |
| (tālruņa un faksa numurs) |
| Ligija.Ozolina@zm.gov.lv |
| (e-pasta adrese) |